ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ወተሃደራዊት መርከብ ሳን ጁኣን ዝተሰምዐ 'ነትጒ' ተስፋ ድሕነት ኣጸልሚቱ 24 ሕዳር 2017 ምንጪ ስእሊ, Reuters መግለጺ ስእሊ, ወተሃደራዊት መርከብ ኣርጀንቲና ኣብ ዝሓለፈ ረቡዕ ጠፊኣ ኣብታ ደሃያ ዝተሳእነ ወተሃደራዊት መርከብ ኣርጀንቲና ዝነበሩ 44 ኣባላት ብህይወት ክርከቡ ተስፋ ነይሩ። ይኹን'ምበር ሓይሊ ባሕሪ እታ ሃገር፡ ብመመርመሪ መሳርሒ ዝተቐድሐ ነትጒ ከምዝረኸበ ምስገለፀ፡ ተስፋታት መንሚኖም ኣለው። እቲ " ንሓፂር ግዜ ዝፀንሓ፡ ዘይልሙድ፡ ግን ከኣ ከቢድ ዘይኒኩሌራዊ" ድምፂ፡ ኣብ ዝሓለፈ ሰሙን'ዩ ንኒኩሌራዊ ነትጒታት ብዝከታተል መሳርሒ ኣብ ሰሜናዊ ኣትላንቲክ ተቐዲሑ። እዚ ዜና ምስተሰምዐ፡ ስድራ ቤት ኣባላት እታ መርከብ ብሓዘንን ቁጠዐን ስምዒቶም እናገለፁ እዮም። ኣሜሪካ'ውን ኣብ ተመሳሳሊ ቦታ ከቢድ ድምፂ ከምዝተሰምዐ ኣፍሊጣ። ንእንግሊዝ፣ ሩስያን ኣሜሪካን ሓዊሱ ብዙሓት ሃገራት ኣብ መስርሕ እቲ ኣለሻ ወፊረን ይርከባ። እዚ መረዳእታ ካበይ መፂኡ?
